
Cuelyn Wever-Uroes 


PROME MINISTER 


ARUBA TABATA PAIS ANFITRION PA E CONFERENCIA DI 
CARIBBEAN FINANCIAL ACTION TASK FORCE (CFATF) 


"Nos compromiso pa cu e lucha contra labamento di placa ta continua, 
paso asina so nos por crea un pais y un mundo mas miho" 

Recientemente, Aruba tabata e pais anfitrion pa loke ta e 
conferencia importante, den cuadro di e lucha contra labamento 
di placa, Caribbean Financial Action Task Force (CFATF). 
Prome Minister Evelyn Wever-Croes hunto cu Su Excelencia 
Gobernador di Aruba, señor Alfonso Boekhoudt, Minister di 
Finansas Xiomara Maduro, y presidente di Parlamento señor 
Edgard Vrolijk, tabata presente na e conferencia aki, na unda a 
trata e topico di labamento di placa, cu ta di gran importancia pa 
e comunidad global. Na inicio di e conferencia, Prome Minister 
a duna un discurso, na unda el a yama un bon bini na tur 
esnan presente, gradiciendo nan pa acepta e invitacion pa bin 
Aruba pa reuni riba e tema importante aki, subrayando asina e 
importancia di e compromiso colectivo, pa asegura integridad 
di e sistema economico, financiero y siguridad mundial. 


Prome Minister a expresa di ta contento di por a ricibi na Aruba 
un cantidad grandi di persona cu ta participa den tur e areanan 
di Caribe, y tambe dignatarionan importante, mustrando asina 
cu den e lucha di labamento di placa Aruba no ta para su so, 
y cu ora ta traha hunto, ta logra cosnan grandi. Un apsecto 
hopi positivo y di orguyo, ta e hecho cu Aruba a caba di pasa 
door di un evaluacion sumamente positivo di CFATF, y ta e 
pais number dos den Caribe cu a pasa e evaluacion den gran 
forma asina. Tambe, Prome Minister ta felicita e director di 


e departamento Financial Intelligence Unit of Aruba, cu ta 
encarga cu labamento di placa na Aruba, señor Angelo Brete 
pa su nombracion como presidente di CFATF. 


"Nos compromiso pa cu e lucha contra labamento di placa ta 
continua. Como mandatario di pais Aruba, nos ta comprometi 
na mantene e normanan mas halto di integridad den e sistema 
financiero di nos pais. E ta nos responsabilidad cu nos ta tuma 
hopi na serio, paso asina so nos por crea un pais y un mundo 
mas miho" Prome Minister a expresa. MN 

Recientemente CARTAC cu ta e organisacion cu 
ta brinda asistencia tecnico pa IMF den e region di 
Caribe, ayuda Minister di Finansa cu un investigacion 
na e estado di salud financiero di entidadnan y 
fondonan publico na Aruba. E investigacion aki a 
wordo haci den cuadro di e mehoracion di e proceso 
presupuestario y e calculacion di riesgo cu por tin 
efecto riba e Presupuesto di Pais Aruba. 


Pa e investigacion aki CARTAC a traha un modelo 
special pa Aruba pa asina por evalua e informacion 
financiero cu ta trata e posicion di ganashi, solvencia 
y likidez di e entidadnan y fondonan publico na 
nos Pais. Esaki ta necesario pa asina Minister di 


Finansa na un forma adelanta por tene cuenta cu 
riesgonan cu e entidadnan y fondonan publico por 
trece cune pa e presupuesto y e posicion financiero 
di Aruba. 


Banda di puntonan fuerte cu a keda indentifica 
cerca algun entidad y fondo publico na nos Pais, 
tin algun punto cu a bin dilanti cu mester atencion. 
Por ehempel, e necesidad pa Minister di Finansa 
por haya informacion financiero di e entidanan y 
fondonan publico na tempo y pa por tin mas momento 
den aña den cual tin raportahe financiero enves di 
warda riba e cuentanan anual. E uniformidad cu 
tin mester den locual ta e raportahe financiero di e 
entidadnan y fondonan publico, haciendo uzo por 
ehempel di standardnan internacional pa raporta. 
Den Departamento di Finansa, mester tin un unidad cu ta 
monitoria e informacion ricibi. Entidadnan cu ta ricibi fondo 
publico y cu no ta cumpli debidamente cu e raportahe financiero 
lo mester wordo sanciona pa esaki. E ultimo aki ta necesario 
ya cu no por keda manda fondonan publico pa algun entidad 
publico cu no ta cumpli na manda nan informacion financiero 
pa Gobierno. Lo mester evalua si Gobierno mester tuma over 


e tareanan di e entidadnan of fondonan publico cu sin yudansa 
financiero di Gobierno, no por funciona riba nan mes. 


Den e tempo nos dilanti CARTAC lo brinda un presentacion na 
Conseho di Minister y despues hunto cu Minister di Finansa 
lo delinea e pasonan cu mester tuma pa asina por haci e 
cambionan necesario pa asina por keda midi e estado di salud 
financiero di e entidadnan y fondonan publico di nos Pais. MN 

CONSEHO DI MINISTER 
A RICIBI BISHITA DI 
MISS UNIVERSE ARUBA 
KAROL CROES 


En conexion cu su participacion na 
e di 72 edicion di e certamen di Miss 
Universe na El Salvador 


Recientemente, como reconocimento pa su 
contribucion sobresaliente y impacto positivo den 
nos comunidad, Miss Universe Aruba, Karol Croes, a 
wordo ricibi pa Conseho di Minister. E bishita aki ta bin 
como un reconocimento di su participacion den e di 72 
competencia di Miss Universe, cual a tuma luga na El 
Salvador. 


Conseho di Minister ta reuni a base regular cu 
personanan cu ta haci un impacto positivo den nos 
comunidad. E biaha aki riba peticion di Minister f 
Xiomara Maduro Cultura, a invita Karol Croes como 
un hoben cu a haci impacto positivo den comunidad 
cu su participacion y bunita representacion di Aruba na i gm AA l p P edi no 
Miss Universe. ‘E bishita di Karol Croes ta pone luz '———* $ 2 Dal e da di a Me 
riba su rol ehemplar como embahador di e cultura rico E lie NEAR 4 9) li E DIS 
y e balornan unico di nos Pais. Su participacion den > 3 
e competencia di Miss Universe no solamente a pone 
nos isla riba un plataforma internacional, pero tambe 
a inspira hopi hobennan den nos comunidad,' Minister 
Maduro a declara. 


Durante su bishita na Conseho di Minister, Karol 
Croes a comparti su experiencia na e certamen aki y a 
comparti su iniciativanan actual y tambe su plannan pa 
futuro dirigi riba promove nos Pais su cultura y tradicion, 
vooral esun di fin di aña cu ta uno cu e kier comparti 
cu tur esnan cu ta sigui'e localmente, pero tambe 
internacionalmente. ‘E compromiso di Karol pa usa su 
plataforma pa cambionan positivo y envolvimiento den 
nos comunidad ta admirabel,' Minister Maduro a añadi. 


Conseho di Minister a probecha di e oportunidad aki 
pa discuti posibel colaboracionnan cu Karol Croes den 
iniciativanan cultural y empoderacion di hobennan. 
‘Nos ta sumamente contento di por apoya proyectonan |& 
cu ta alinea cu nos vision di eleva nos comunidad y F= 
promove nos herencia cultural,’ Minister Maduro a bisa. | 


Minister Xiomara Maduro y Conseho di Minister ta [$ 
extende nan felicitacion na Miss Universe Aruba, Karol 
Croes, pa su logronan y ta dese'e tur clase di exito cu f 
su futuro proyectonan na bienestar di nos comunidad È 
y di nos Pais. MN 

MINISTER DANGUI 
ODUBER A REUNI CU 
E GEVOLMACHTIGDE 
MINISTER NA 
WASHINGTON DC SRA. 
ZULEMA DABIAN ERASMUS 


Awe mainta Minister di Turismo y Salud Publico a reuni cu 
Gevolmachtigde Minister na Washington DC, sra. Zulema | 
Dabian. Durante e reunion, cu a bay den un esfera ameno, 
Minister Dangui Oduber, a enfatisa e importancia di Merca 
pa cu nos turismo y pues pa cu Aruba su economia. Minister 
a elabora ariba proyectonan actual y proyectonan di futuro 
cu ta planea pa aña 2024. 


Temanan y proyectonan di importancia cu ta encamina hunto 
cu e vision di ministerio di turismo, esta diversificacion di 
nos turismo mericano, mantene y explora posibilidadnan pa 
cu “major airlines” y “cruise lines”. Pa cu esaki Minister tin 
planea pa ehecuta un roadshow durante aña 2024. Minister 
a elabora ariba e MOU cu Ministerio di Turismo a sera 
conhuntamente cu MinAz, Aruba Ports Authority y Jaxport. 
E plan ta pa cuminsa traha riba proyectonan specifico pa 
asina sera un letter of intent (LOI). 


Minister a enfatisa e interes cu Aruba tin pa atrae 
inversionistanan pa cu parti di logistica y pa cu sector di 
cuido. A la bez Minister Dangui a sigui elabora su interes 
pa sigui traha hunto cu centro mediconan na Merca pa nos 
pashentnan cu mestertrato specialisaypabincuconvenionan 
cu Universidadnan di Merca pa cu profesionalnan den 
sector di cuido. Un tema cu tin sumo importancia pa Aruba 
ta esun di US Customs and Boarder Protection (CBP) cu 
ta importante den cuadro di nos turimo, esaki ta pa e parti 
unda e turista mericano ta haci su “preclearance” na Aruba 
mes. 


Minister Oduber ta sigur cu sra. Zulema Dabian-Erasmus lo 
tin un balor agrega pa Aruba na Washington y ta desea a la | 
bez sra. Zulema Dabian-Erasmus hopi exito den su funcion | 
como Gevolmachtigde Minister na Washington DC. MN 

MINISTER 


MINISTER GEOFFREY WEVER: 
INCLUSION FINANCIERO TA NECESARIO PA 
DESAROYO DI ARUBA 


Riba 29 di november durante e evento inaugural di Foro 
di Pago Nacional, Minister Geoffrey Wever a elabora riba 
e importancia di acceso na y uzo di servicionan financiero 
manera un cuenta bancario y di spaar pa nos ciudadanonan y 
companianan. 


Foro di Pago Nacional, un iniciativa di Banco Central di Aruba 
ta un plataforma consultativo entre sector priva y publico cu tin 
como meta stimula e dialogo riba temanan relata na e sistema 
di pago. 


Acceso na y uzo di servicionan financiero of inclusion financiero 
ta parti di e maneho economico di Ministerio di Asuntonan 
Economico, Comunicacion y Desaroyo Sostenibel. Differente 
publicacionnan di Banco Central di Aruba ta mustra cu aunke 
e acceso y uso di servicionan financiero ta relativamente halto 
na Aruba tin espacio pa stimula esaki cu lo trece mas beneficio 
pa desaroyo economico di Aruba. 


Como parti di sumaneho economico Minister Geoffrey Wever a 
elabora riba diferente iniciativanan pa stimula acceso na y uzo 
di servicionan financiero. Pa proteha consumidornan di entre 
otro interes halto pa credito, e ley regeling consumentenkrediet 
a drenta na vigor riba 16 di juni 2022. Actualmente ta den 
proceso pa determina e taza di interes pa creditonan di 


consumo. 


Pa garantiza cu tur ciudadanonan y companianan tin un 
cuenta basico bancario di pago, e Lansverorderening 
Basisbetaalrekening ta den preparacion. 


Educacion financiero tambe ta prioridad di maneho pa stimula 
acceso na y uzo di servicionan financiero. Pa stimula e 
conocemento financiero riba budgeting, spaar, inverti y debe 
personal, Minister Geoffrey Wever a elabora riba e proyecto 
Finansa den mi Hogar. E prome edicion di e proyecto Finansa 
den mi Hogar a start den 2022, a wordo ofreci gratis den tur 
districto y a termina diamars ultimo den districto di Santa Cruz. 
Mas cu 300 ciudadano a participa na e curso Finansa den mi 
Hogar. E di dos edicion di e curso Finansa den mi Hogar lo 
continua den 2024. 


Den 2024 Ministerio di Asuntonan Economico lo continua cu 
implementacion di diferente proyectonan nobo pa stimula 
inclusion financiero cu ta acceso na y uzo di servicionan 
financiero door di nos ciudadanonan y companianan manera 
entre otro un cuenta bancario y cuenta pa spaar. 


Minister Geoffrey Wever ta felicita Banco Central di Aruba pa e 
tremendo iniciativa di organisa e Foro di Pago Nacional. MN 

ELLIOTT LOONSTRA TA BIRA E PROME PARA-ATLETA 
ARUBIANO CU TA CONKISTA MEDAYA DI BRONS 
DEN E WEGANAN PARA-PANAMERICANO 


g | I — a -— °° 
Recientemente, Minister di Ensefiansa y Deporte Endy 
Croes y Prome Minister Evelyn Wever-Croes hunto cu e 
representantenan di Aruba Paralympic Committee, amistad 
y famia a bay ricibi atleta Elliott Loonstra na su yegada na 
Aeropuerto Internacional Reina Beatrix. Para-atleta di 
taekwondo Elliott Loonstra a haci historia pa Aruba na Santiago, 
Chile, despues di a bira e prome para-atleta Arubiano cu ta 


ricibi medaya di brons den e Weganan Para-Panamericano. 


Elliott a perde e prome pelea contra di Costa Rica, pero ta 


| A 


gana e di dos pelea contra Merca y asina logra bataya pa 
medaya di brons contra Brasil. Elliott a derota su contrincante 
Joe Gomes di Brasil y di e forma aki a conkista di tres luga den 
Weganan Para-Panamericano y ta gana e prome medaya di 
brons pa Aruba den e Weganan Para-Panamericano. Minister 
di Deporte Endy Croes ta felicita Elliott cu e triunfo aki, alabes 
ta felicita coach Luciano Mazzeo y tur esnan cu a contribui pa 
e logro aki. Aruba ta sumanente orguyoso di bo. Danki pa pone 
Aruba su nomber briya. Cu deseo, disciplina, determinacion y 
dedicacion ta logra. MN 

Durante e di 6 edicion di End of Year 2023, a otorga premio na e mucha-, 
hoben-, y adultonan atleta cu a sobresali e aña aki 


Diasabra ultimo, Minister di Enseñansa y Deporte Endy Croes 
a acudi na e di 6 edicion di End of Year Award 2023 organisa 
pa Aruba Runners Foundation. E evento deportivo aki a tuma 
luga Balashi Beer Garden, unda cu a otorga premio na tur e 
coredonan cu a destaca e aña aki. 


Durante e celebracion aki, Minister Endy Croes a duna un 
discurso felicitando tur mucha y hoben atleta y a haci entrega di 
medaya. Ademas di esaki, a otorga premio na e adulto-, grupo- 
y instancianan cu a sobresali e aña aki. Minister Endy Croes 
ta felicita Sr. Rammy Ramada y ful e team di Aruba Runners 
Foundation cu e tremendo evento aki, alabes ta felicita tur e 
coredonan cu ta eherce e deporte aki cu hopi deseo, disciplina, 
dedicacion y determinacion. | 

MINISTER ENDY 
CROES A ATENDE E 
RECEPCION DI BONBINI 
DI E CONFERENCIA DI 
CARIBBEAN FINANCIAL 
ACTION TASK FORCE. 
(CFATF) 


En conexion cu e lucha contra labamento di placa, Minister di 
Enseñansa y Deporte Endy Croes hunto cu Prome Minister 
Evelyn Wever-Croes, Minister Xiomara Maduro, Presidente 
di Parlamento mr. Edgard Vrolijk y Parlamentario Hendrik 
Tevreden a acudi na Recepcion di Bonbini di e conferencia 
Caribbean Financial Action Task Force (CFATF) cu e aña aki a 
tuma luga na Aruba den e ballroom di Hilton Aruba Caribbean 
Resort 8 Casino. Ademas di esaki, Prome Minister Evelyn 
Wever-Croes a ofrece un recepcion pa e delegacionnan 
presente na Museum Archeologico Nacional Arubano, unda 
cu e delegacionnan por a comparti un rato ameno y aprecia 
e parti di e museo. Durante e conferencia a trata e topico di 
labamento di placa, cual ta un problema mundial. 


Un cantidad di persona di diferente parti di Caribe a bishita 
Aruba pa asisti na e conferencia y asina mustra cu trahando 
hunto por combati e problema aki y segura e integridad 
economico y financiero di e paisnan Caribense. Mester remarca 
cu Aruba ta e di dos pais di Caribe cu a pasa e evaluacion di 
CFATF exitosamente, pues esaki sigur ta un orguyo grandi pa 
Pais Aruba. Ademas di esaki, a nombra e director di Financial 
Intelligence Unit of Aruba, Sr. Angelo Brete como presidente 
di CFATF. Minister Endy Croes ta felicita Sr. Angelo Brete 
cu su encargo nobo como presidente di CFATF y ta dese'e 
hopi exito. Finalmente, Minister Endy Croes ta indica cu e ta 
contento cu Aruba ta trahando hunto cu otro paisnan di Caribe 
pa e lucha aki contra labamento di placa y percura pa mantene 
e integridad financiero di nos pais. MN 

MINISTER THIJSEN A 
REUNI CU MINISTER 
ODUBER 


Minister Plenipotenciario mr. Ady Thijsen den cuadro di su 
bishita di trabao na Aruba a tene un reunion cu Minister di 
Turismo y Salubridad Publico Dangui Oduber. 


Meta di e bishita ta pa papia riba diferente asunto y puntonan 
den cual Gabinete di Minister Plenipotenciario di Aruba na 
Hulanda lo por hunga un rol importante y por brinda sosten 
unda ta nesesario. 


MINISTER THIJSEN A 
REUNI CU MINISTER 
WEVER 


Minister Plenipotenciario mr. Ady Thijsen a tene un reunion 
cu Minister di Asunto Economico, Comunicacion y Desaroyo 
Sostenibel mr. Geoffrey Wever. 


Minister Thijsen a haci un bishita di cortesia na Minister 
Wever den cuadro di su bishita di trabao na Aruba. Meta di e 
combersacion ta pa papia riba e cooperacion entre Gabinete 
di Minister Plenipotenciario y Ministerio di Asunto Economico, 
Comunicacion y Desaroyo Sostenibel. Tambe a toca e 
diferente asunto y puntonan den cual Gabinete di Minister 
Plenipotenciario di Aruba na Hulanda lo por hunga un rol 
importante y por brinda sosten unda ta nesesario. 


MINISTER THIJSEN 
A BISHITA 
PRESIDENTE DI 
STATEN 


Minister Plenipotenciario mr. Ady Thijsen a haci 
un bishita di cortesia na Presidente di Staten di 
Aruba Edgard Vrolijk. 

Minister Thijsen ta actualmente na Aruba pa un 
bishita di trabao. 


Durante di e bishita a papia riba temanan cu ta 
actual, manera e Geschillenregeling. 


- BON PASCO 
y Feliz 2024 


Aña 2023 a pone caracter y forsa di 
nos pueblo na prueba, y hunto nos a 
demostra cu nos ta un nacion 
balente. Nos curashi a resalta y a 
ilumina e caminda nos dilanti. Cada 
ciudadano di nos pais ta posee e 
-. Caracter di e Arubiano balente cu ta 

~ lanta mainta cu determinacion pa 
sigui padilanti. 


Den e temporada di celebracion aki, 
laga nos demostra otro cu nos 
ta fuerte pa enfrenta futuro, 


Gobierno di Aruba ta desea pueblo 
di Aruba un Pasco yen di alegria y 
un-Aña Nobo yen di posibilidad y 
0 a. 


E Mia fa pene ny 


ANA DI UNION Y POSITIVISMO! 


